करंट से महिला की मौत, हत्या का मुकदमा
गढ़वालोंकी ढाणी तन भाटीवाड़ में विवाहिता की संदिग्ध हालत में मौत हो गई। पीहर पक्ष ने पति सहित ससुराल पक्ष के पांच लोगों के खिलाफ दहेज हत्या का मामला दर्ज कराया है।
किशोरपुरा - चिड़ावा के जयनारायण पुत्र श्योदान ने रिपोर्ट दी कि उसकी पुत्री मनेष का विवाह 10 साल पहले गढ़वालों की ढाणी तन भाटीवाड़ के राजेश पुत्र मुखराम जाट से हुआ था। शादी के बाद से ही ससुराल पक्ष के लोग उसे दहेज के लिए प्रताड़ित करने लगे। मनेष ने शुक्रवार को उसे फोन कर बताया कि पति राजेश, ससुर मुखराम, सास रूकमणि, ताराचंद पुत्र श्योदान रोहिताश पुत्र गंगाराम ने उसके साथ मारपीट की। उसे बांझ होने के ताने दिए और कहा कि बच्चे पैदा नहीं हो रहे इसलिए उसे जान से मार देंगे। फोन पर उसने आशंका जताई कि ये लोग उसे जान से मार देंगे। सुबह समझाने की बात कहकर फोन काट दिया। शनिवार को ग्रामीणों ने उसे बताया कि उसकी लड़की मनेष को ससुराल वालों ने सोते समय करंट लगाकर मार दिया। पुलिस ने पोस्टमार्टम कराकर शव परिजनों को सौंप दिया। ससुराल पक्ष के रोहिताश ने रिपोर्ट दी थी कि चचेरे भाई राजेश की प|ी मनेष फव्वारा लाइन बदल रही थी। पाइप 11 केवी लाइन को छू गया। करंट से मौत हो गई।
hin_Deva hin_Deva hin_Deva